Her åpner politiet ild mot gjerningsmennene

87 mennesker ble drept under gisselsituasjonen i konsertlokalet Bataclan. Denne videoen viser hvordan politiet havnet i en skuddveksling med terroristene da de ankom stedet.

Oppdatert 14. november 2015

Artikkelen er over fire år gammel

Minst 129 mennesker ble drept og om lag 300 såret i en rekke simultane bombe- og skyteangrep i Paris fredag kveld. Angrepene er blitt kalt «de verste terrorangrepene på fransk jord».

Tidslinje: Terrorangrepet i Paris

Den dramatiske videoen over viser en skuddveksling mellom politi og gjerningsmenn i nærheten av konsertlokalet Bataclan, der 87 mennesker ble drept i en gisselsituasjon. Politiet står utenfor et lokale, da det plutselig høres kraftige skuddsalver i nærheten, og de løper i dekning. Videoen viser senere hvordan politimennene skyter rundt et hjørne, og forbipasserende som flykter fra den dramatiske situasjonen.

Klokken var litt før 00.30 fredag kveld da spesialtrent fransk politi valgte å storme konsertlokalet.

Les også: Stormet inn på banen etter angrepet

– Blodbad

– Det var et blodbad, fortalte Marc Coupris (57) til The Guardian.

– Det var som en slagmark, det var blod overalt, det var kropper overalt. Jeg var i den andre enden av salen da skytingen begynte. Det var minst to angripere. De skjøt fra balkongen, sier Coupris.

Lørdag formiddag ble det klart at IS tar på seg skylden for angrepet. Frankrikes president Francois Hollande kaller angrepet en krigshandling.

– Angrepene ble utført av terrorhæren Den Islamske staten. Det er et angrep på Frankrike, på verdiene vi forsvarer verden rundt, på det vi er: Et fritt land som har en betydning for hele verden, sier Hollande, som også erklærte tre dagers landesorg.

Les også: Verden fulgte Benjamins oppdatering fra massakren på Bataclan

Flere pågrepet i Belgia

Lørdag kveld ble en mann pågrepet av sivile polititjenestemenn i forbindelse med at det pågikk en rekke politiaksjon i Brüssel-forstaden Molenbeek i Belgia. Flere av Paris-terroristene skal ha bodd i området.

Den belgiske justisministeren Koen Geens bekreftet like før klokken 18 at det er gjort «flere» pågripelser i Brussel i forbindelse med terrorangrepet, melder nyhetsbyrået AP.

Ifølge belgiske Radio 1 opplyser Geens at en bil med belgisk kjennemerke ble sett av vitner i forbindelse med angrepet på konsertlokalet Bataclan, hvor minst 87 mennesker ble drept. Ifølge justisministeren dreier seg om en leiebil som ble utlevert i Brussel.

Foreløpig vet vi lite om personene som gjennomførte angrepene i Paris fredag kveld.

Men flere av ofrene som har klart å komme seg unna terroristene forteller samme historie: At de virket svært unge.

Ifølge rettsmedisinere som den franske radiokanalen Europe1 skal ha snakket med, kan gjerningsmennene i Paris ha vært mellom 15 og 18 år gamle.

Få siste nytt: Følg den siste utviklingen her

Publisert: 14.11.15 kl. 18:43 Oppdatert: 14.11.15 kl. 23:29

Les også